recursal/SuperWikiNEXT-32B huggingface dataset:
**பட்டுக்கோட்டை புராதனவனேசுவரர் கோயில்** தஞ்சாவூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் தஞ்சாவூர் மாவட்டம் பட்டுக்கோட்டையில் அமைந்துள்ளது. இவ்வூர் கதிர்வேய்ந்த மங்கலம் என்றும் அழைக்கப்படுகிறது. இங்கிருந்து 15 கிமீ தொலைவில் திருச்சிற்றம்பலம் என்னுமிடத்தில் வயல்வெளியில் எமன் இருக்கின்றார்.

இறைவன், இறைவி
-------------

இக்கோயிலின் மூலவராக புராதனவனேசுவரர் உள்ளார். இறைவி பெரியநாயகி அம்மாள் ஆவார்.

வரலாறுபு
--------

வாழ்க்கையின் ஒரு கூறாக வனவாசம் தேவை என்பதை உணர்த்த சிவபெருமான், தேவியுடன் இந்த பழம்பெரும் வனத்திற்கு வந்து தங்கினார். அவருடன் தேவர்களும், சித்தர்களும், துறவிகளும்கூட வந்தனர். நீண்ட நாள் தியானத்தில் இறைவன் இங்கிருந்தார். அக்காலகட்டத்தில் அசுரர் பலம் அதிகமாக ஆகிவிட அவர்களிடமிருந்து தம்மைக் காப்பாற்றிக்கொள்ள தேவர்களும், ரிஷிகளும் இறைவியிடம் முறையிட்டு வேண்டினர். இறைவி, மன்மதனை அழைத்து இறைவனின் தவத்தைக் கலைக்கலாம் என்று கருத்து கூறினார். மன்மதனும் உலக நன்மைக்காக மலர்க்கணையைத் தொடுத்து இவ்விடம் பூ வனமாகும்படி செய்தார். ஆதலால் இவ்வூர் மதன்பட்டவூர் என்று அழைக்கப்பட்டது. இறைவன் அருளால் மன்மதன் பின்னர் உயிர் பெற்றார். பால் தெளித்து மன்மதன் உயிர் பிறப்பிக்கப்பட்டதால் இவ்விடம் பாலத்தளி எனப்படுகிறது. மன்மதன் எனப்படும் காமனை எரித்ததை நினைவுகூறும் விதமாக காமன் கொட்டல் என்னுமிடத்தில் காமன் விழா நடைபெறுகிறது. இறைவி சன்னதியின் வலப்புறம் உள்ள விநாயகர் செவித்துவாரங்களில் வேண்டுதலை நினைத்து மலரை வைக்கும்போது அது உள்ளே இழுத்துக்கொண்டால் நினைத்தது நிறைவேறும் என பக்தர்கள் நம்புகின்றனர். இவரை பூ விழுங்கும் விநாயகர் என்று கூறுகின்றனர்.

திருவிழாக்கள்
-------------

மகா சிவராத்திரி இக்கோயிலில் நடைபெறும் திருவிழாவாகும்.

மேற்கோள்கள்
-----------

1. 1 2 3 4  அருள்மிகு பட்டுக்கோட்டை புராதனவனேஸ்வரர் திருக்கோயில், தினமலர் கோயில்கள்
**கே. பாலாஜி** (இறப்பு: மே 2, 2009) பழம்பெரும் திரைப்பட நடிகரும் திரைப்படத் தயாரிப்பாளரும் ஆவார். கதாநாயகனாக, எதிரியாக, குணச்சித்திர நடிகராக தமிழ் திரையுலகில் கால் நூற்றாண்டுக்கு மேலாக நடித்து வந்தவர். படித்தால் மட்டும் போதுமா, பலே பாண்டியா உட்பட ஏராளமான தமிழ்ப் படங்களில் நடித்தவர். பல திரைப்படங்களை தயாரித்தும் இருக்கிறார்.

வாழ்க்கைக் குறிப்பு
-------------------

பாலாஜியின் பூர்வீகம் கேரளா. தொடக்க காலத்தில் அவர் சென்னை கிண்டியில் இருந்த நரசுஸ் ஸ்டூடியோவில், தயாரிப்பு நிர்வாகியாக பணியாற்றினார். 1953 ஆம் ஆண்டில் வெளிவந்த ஔவையார் என்ற படத்தில் முதன் முதலாக நடித்தார். அதைத்தொடர்ந்து, சகோதரி, பலே பாண்டியா, படித்தால் மட்டும் போதுமா ஆகிய படங்களில் துணை நடிகராக நடித்துப் பிரபலமானார். மனமுள்ள மறுதாரம் (1958) படத்தில் கதைத் தலைவனாக நடித்தார்.

படத் தயாரிப்பு
--------------

பாலாஜி தனது சுஜாதா சினி ஆர்ட்ஸ் திரைப்படத் தயாரிப்பு நிறுவனம் மூலம் திரைப்படங்களைத் தயாரித்தார். ஜெமினி கணேசன் கதைத் தலைவனாக நடித்த அண்ணாவின் ஆசை என்ற படத்தை முதன் முதலாக சொந்தமாக தயாரித்தார். அதன்பிறகு சிவாஜி கணேசனை வைத்து தங்கை, என் தம்பி, திருடன்￼￼, எங்கிருந்தோ வந்தாள், ராஜா, நீதி, என் மகன், உனக்காக நான், தீபம், தியாகம், நல்லதொரு குடும்பம் உள்பட 17 திரைப்படங்களை தயாரித்தார். சிவாஜியை வைத்து தொடர்ந்து அதிக படங்கள் தயாரித்த பட அதிபர் இவர்தான். இந்தி, தெலுங்கு, மலையாள படங்களை இவர் மறு தயாரிப்பு செய்து பல வெற்றிப் படங்களைக் கண்டவர். கமல், ரஜினிகாந்த் ஆகியோரை நடிக்க வைத்தும் வெற்றிப் படங்களை அளித்துள்ளார் பாலாஜி. மிகச் சிறந்த வகையில் குறித்த காலத்தில் படத்தை எடுத்து வெளியிடும் திறன் கொண்ட படத் தயாரிப்பாளராகவும் பாலாஜி திகழ்ந்தார்

பாலாஜியின் மனைவி பெயர் ஆனந்தவல்லி. இவர்களுக்கு சுரேஷ் பாலாஜி (கிரீடம் திரைப்படத்தைத் தயாரித்தவர்) என்ற மகனும், சுஜாதா, சுசித்ரா என்ற 2 மகள்களும் இருக்கிறார்கள். சுசித்ராவை பிரபல மலையாள நடிகர் மோகன்லால் மணந்து இருக்கிறார்.

மறைவு
-----

2009, மே 2 மாலை 5 மணிக்கு உடல்நலக் குறைவு காரணமாக அப்பல்லோ மருத்துவமனையில் பாலாஜி இறந்தார். இறக்கும் போது அவருக்கு வயது 74.

உசாத்துணை
---------

* நடிகர் பாலாஜி காலமானார்
* தயாரிப்பாளர், நடிகர் பாலாஜி மறைவு
* Sujatha Cine Arts Entering the second innings பரணிடப்பட்டது 2010-04-11 at the வந்தவழி இயந்திரம்
**பிரின்ஸ் ஆப் பெர்சியா : சான்ட்ஸ் ஆப் டைம்** (

*Prince of Persia: The Sands of* )*Time*

(தமிழ் : பெர்சியாவின் இளவரசன் : காலத்தின் மணல்துகள்கள் ) என்பது 2010 ல் வெளிவந்த மாயாஜால திரைப்படம் ஆகும். இந்த திரைப்படம் ஜெர்ரி பக்ஹெய்மர் ஆல் தயாரிக்கப்பட்டு வால்ட் டிஸ்னி ஸ்டூடியோ நிறுவனத்தால் வெளியிடப்பட்டது. இந்த திரைப்படம் உபி சாப்டு நிறுவனத்தால் தயாரிக்கப்பட்ட பிரின்ஸ் ஆப் பெர்சியா என்ற கணினி விளையாட்டின் கதாபாத்திரங்களை அடிப்படையாக கொண்டது என்பதும் குறிப்பிடத்தக்கது .இந்த திரைப்படத்தில் ஜேக் க்ளின்கால் , பென் கிங்க்ஸ்லே , ஜெம்மா அர்டிறான் நடித்துள்ளனர் 

பிரின்ஸ் ஆப் பெர்சியா : சான்ட்ஸ் ஆப் டைம் திரைப்பட தலைப்பு

கதை சுருக்கம்
-------------

2500 ஆண்டுகளுக்கு முன்னர் பெர்சியா என்ற நகரத்தில் வாழ்ந்துகொண்டிருந்த சாதாரண சிறுவனாக இருந்த தஸ்தான் அரசர் ஷரமனால் தேர்ந்தெடுக்கப்பட்டு வளர்ப்பு  மகனாக வளர்க்கப்படுகிறார் , பின்னர் ஒரு கட்டத்தில் தஸ்தான் அரசரின் மகன்களான டஸ் மற்றும் கார்சீவ்க்கு உதவி செய்து அலமன்ட் எனும் புனித நகரத்தை கைப்பற்றுகின்றனர் , ஒரு மோசமான சம்பவத்தால் அரசர் ஷர்மானின் மறைவுக்கு பிறகு தஸ்தான்தான் அரசரின் மறைவுக்கு காரணம் என பழி சுமத்தப்படுகிறார் .

ஒரு கட்டத்தில் அலமன்ட் இன் இளவரசி டாமினே மூலமாக காலத்தை கடக்கும் சக்தியுள்ள மாயாஜால கூர்வாள் பற்றி தெரிந்துகொள்கிறார் , இந்த கூர்வாளை அடையத்தான் இந்த சதி அரசரின் இளைய சகோதரர் நிசாம் மூலமாக தீட்டபட்டுள்ளது என்பதையும் புரிந்துகொள்கிறார் ,

நிசாம் ஏற்படுத்திய பல தடைகளையும் போராட்டங்களையும் கடந்து உண்மையை சகோதரருக்கு புரியவைக்க நினைக்கிறார் நிறைய போராட்டங்களுக்கு பின்னர் நிசாம்  காலத்தை கடக்கும் கூர்வாளில் சக்தியை கொடுக்கும் மாயாஜால மணல் உள்ள இடத்தை நிசாம் தேடிக்கொண்டு இருப்பதை தஸ்தான் புரிந்துகொள்கிறார் , அந்த காலத்தின்  மணல் தவறாக பயன்படுத்தப்பட்டால் சபிக்கப்பட்ட மணல் புயல் மூலமாக உலகமே அழிந்துவிடும் என்பதையும் தெரிந்துகொள்கிறார் ,

அங்கே உருவான சம்பவங்களால் இளவரசன் மீண்டும இந்த சம்பவங்கள் எல்லாமே நடப்பதற்கு முன்னதாகவே உள்ள கடந்தகாலத்துக்கு செல்கிறார் , அவருக்கு நடந்த சம்பவங்களின் நினைவுகள் இருந்ததால் நிசாமின் திட்டத்தை புரியவைக்கிறார் , அவர் நேசித்த  இளவரசி டாமினேயை திருமணம் செய்துகொள்கிறார் .
**பிரிநிலைக் கண்ணிமுடிச்சு** (Clove hitch) என்பது ஒருவகைக் கண்ணிமுடிச்சு ஆகும். பௌலைன், பாய்மரக் கயிற்றுத் தொடுப்பு என்பவற்றுடன் இதுவும் ஒரு மிகவும் இன்றியமையாத முடிச்சுக்களில் ஒன்றாகக் கருதப்படுகின்றது. இது ஒன்றன்பின் ஒன்றாகக் கட்டப்படும் இரண்டு ஒத்த அரைக் கண்ணிமுடிச்சுக்களை உள்ளடக்கியது. குறுக்கு முடிச்சாகப் பயன்படும்போது இது சிறப்பாகச் செயல்பட வல்லது. இதனைப் பிணைப்பு முடிஆச்சாகவும் பயன்படுத்தலாம் ஆயினும், இவ்வகைத் தேவைக்கு இம்முடிச்சு அவ்வளவு பாதுகாப்பானது அல்ல. கயிறொன்றின் நிலைத்தபகுதியில் போடப்படும் பிரிநிலைக் கண்ணிமுடிச்சு, அரைக் கண்ணிமுடிச்சு கட்டப்பட்ட பொருளை நோக்கிச் செல்கிறதா அல்லது எதிர்ப்புறமாகச் செல்கிறதா என்பதைப் பொறுத்து இரண்டு வகைப்படும். இவை, இரண்டு அரைக் கண்ணிமுடிச்சு (Two half-hitches), பாய்க்கயிற்றுக் கண்ணிமுடிச்சு (Buntline hitch) என்பனவாகும்.

A clove hitch formed in the bight and slipped onto a carabiner.
வழமையான முறையில் ஒரு முனையில் மட்டும் சுமையேற்றும்போது பிரிநிலைக் கண்ணிமுடிச்சு வழுகிவிடக்கூடியது. குறுக்கு முடிச்சில் பயன்படுவதுபோல இரு முனைகளிலும் சுமையேற்றும்போதே இது திறம்படச் செயல்படும். மெல்லிய அல்லது வழுக்கும் தன்மை கொண்ட கயிறுகளைப் பயன்படுத்தும்போது இம் முடிச்சு அதிகம் நம்பத்தகுந்ததாக இராது. சிறப்பாக, அசைந்தாடும் அல்லது சுற்றுகின்ற பொருட்களைக் கட்டும்போது இலகுவாக அவிழ்ந்துவிடும். இதனாலேயே, செயல்முனையின் நீளத்தைச் சீராக்க வேண்டிய தேவைகள் உள்ள வேளையில் இதனைப் பயன்படுத்துகின்றனர். சில வேளைகளில் இம் முடிச்சு அவிழ்ப்பதற்குக் கடினமாக இருக்கும் வகையில் இறுகி விடுவதும் உண்டு.

கழியொன்றைச் சுற்றிப் பிரிநிலைக் கண்ணிமுடிச்சு இடுவதற்கு முதலில் செயல்முனை மேலாக இருக்கும்படி வைத்து அக் கழியைச் சுற்றித் தடம் ஒன்றைப் போடவேண்டும். செயல்முனையை இன்னும் ஒருமுறை கழியைச் சுற்றி எடுத்துக் கயிறு குறுக்காக வெட்டும் இடத்துக்குக் கொண்டுவர வேண்டும். பின்னர் செயல்முனையைக் கயிற்றுச் சந்திப்புக்குக் கீழாக எடுத்து இறுக்கிக்கொள்ள வேண்டும்.

இம் முடிச்சைக் கயிற்றின் இடைப்பகுதியிலும் போட்டுக்கொள்ள முடியும். இவ்வாறு போடும்போது கயிற்றின் இரண்டு முனைகளுமே இல்லாமல் போட்டுக்கொள்ளலாம். ஆனால் இதற்குக் கட்டப்படும் ஒருமுனையாவது கயிற்றுத் தடத்தின் ஊடாக அதனைச் செலுத்தும் வகையில் இருக்கவேண்டும். இதற்கு கயிற்றின் இடைப்பகுதியில் ஒன்றுக்கொன்று எதிரெதிராக இருக்கும்படி இரண்டு தடங்களைப் போட்டுக்கொள்ள வேண்டும். பின்னர் தடங்களை ஒன்றன்மீது ஒன்று வைத்து அதனூடாகக் கழியின் ஒரு முனையைச் செலுத்தி வேண்டிய இடத்துக்குக் கொண்டுவந்து இறுக்கிக் கொள்ளலாம். படத்தில் காட்டியபடி ஒரு வளையத்தில் இம்முடிச்சைப் போடுவதற்கும் இறுதியாக விளக்கிய முறை பயன்படும்.

குறிப்புகள்
-----------

1. ↑  Cassidy 1985, *The Klutz Book of Knots*
2. ↑  Clifford W. Ashley, *The Ashley Book of Knots* (New York: Doubleday, 1944), 224.

இவற்றையும் பார்க்கவும்
----------------------

* முடிச்சு
* முடிச்சுக்களின் பட்டியல்

வெளியிணைப்புக்கள்
-----------------

விக்கிமீடியா பொதுவகத்தில்,  
 ***Category:Clove hitch***   
என்பதின் ஊடகங்கள் உள்ளன. 

* பிரிநிலைக் கண்ணிமுடிச்சுக் கட்டும் முறை, அசைவூட்டப்பட படம்
* குறிப்பிடத்தக்க முடிச்சுகள் - விரைவான முடியும் முறைகளுடன்
* கண்ணி முடிச்சுக்கள் பரணிடப்பட்டது 2021-04-28 at the வந்தவழி இயந்திரம் - விளக்கங்களுடன்
**பட்டுக்கோட்டை நாடியம்மன் கோயில்** தஞ்சாவூர் மாவட்டத்திலுள்ள அம்மன் கோயிலாகும்.

அமைவிடம்
--------

இக்கோயில் தஞ்சாவூருக்குத் தென்கிழக்கே 47 கிமீ தொலைவில் பட்டுக்கோட்டையில் அமைந்துள்ளது. அருகில் பட்டுக்கோட்டை கோட்டை சிவன் கோயில் உள்ளது.

மூலவர்
------

இக்கோயிலில் மூலவராக நாடியம்மன் உள்ளார். மூன்று குதிரைகள் காவலுக்கு நிற்கின்றன. அம்மன் சன்னதியின் முன்பாக சிம்மன் உள்ளது. ராஜகோபுரத்துடன் இக்கோயில் அமைந்துள்ளது. திருவிழாக் காலத்தில் பதுமைகள் பூச்சொரியும் நிகழ்ச்சி இங்கு சிறப்பாக நடைபெறும்.

வரலாறு
------

மன்னர் சரபோசி வேட்டையாட வந்தபோது ஒரு பெண்ணைக் கண்டதாகவும், அவரைத் தொடர்ந்து சென்றபோது அப்பெண் ஒரு புதரில் மாயமாக மறைய அங்கு இரண்டரையடி உயரத்தில் கற்சிலையைக் கண்டதாகவும், கோட்டை சிவன் கோயில் குருமார்களை அழைத்து அங்கேயே அம்மனுக்கு ஒரு கோயில் அமைத்ததாகக் கூறுவர்.

குடமுழுக்கு
-----------

இக்கோயிலின் குடமுழுக்கு, 21 ஆண்டுகளுக்குப் பின், 27 சனவரி 2022இல் நடைபெற்றது.

மேற்கோள்கள்
-----------

1. 1 2   திருக்கோயில்கள் வழிகாட்டி, தஞ்சாவூர் மாவட்டம், தமிழ்நாடு அரசு இந்து சமய அறநிலையத்துறை, 2014
2. ↑  "பட்டுக்கோட்டை நாடியம்மன் கோவில் குடமுழுக்கு 21 ஆண்டுகளுக்குப் பிறகு இன்று நடக்கிறது, மாலை மலர், 27 சனவரி 2022". 2022-02-04 அன்று மூலம் பரணிடப்பட்டது. 2022-02-04 அன்று பார்க்கப்பட்டது.
3. ↑  பட்டுக்கோட்டை நாடியம்மன் கோவில் குடமுழுக்கு, தினத்தந்தி, 28 சனவரி 2022
**பிரின்சு குணசேகரா** (*Prins Gunasekara*, பிறப்பு: 12 சூலை 1924) இலங்கை இடதுசாரி அரசியல்வாதியும், முன்னாள் நாடாளுமன்ற உறுப்பினரும், மனித உரிமை ஆர்வலரும் ஆவார்.

வாழ்க்கைச் சுருக்கம்
--------------------

பிரின்சு குணசேகராதென் மாகாணத்தில் ஹபரதுவா என்ற ஊரில் பிறந்தார். கொழும்பு ஆனந்தா கல்லூரியில் கல்வி பயின்ற பின்னர் லண்டன் பல்கலைக்கழகத்தில் வெளிவாரி மாணவராகப் பயின்று பட்டம் பெற்றார். சட்டக் கல்லூரியில் பயின்று 1955 ஆம் ஆண்டில் வழக்கறிஞர் ஆனார். லங்காதீப சிங்களப் பத்திரிகையில் செய்தியாளராகவும், பின்னர் அதன் அதன் ஆசிரியர்களுள் ஒருவராகவும் பணியாற்றியுள்ளார்.

அரசியலில்
---------

பிரின்சு குணசேகரா இலங்கையில் அக்காலத்தில் மிகவும் பிரபலமாக இருந்த இடதுசாரி அரசியல் கட்சியான லங்கா சமசமாஜக் கட்சியில் சேர்ந்து அரசியலில் இறங்கினார். 1956 ஆம் ஆண்டில் எஸ். டபிள்யூ. ஆர். டி. பண்டாரநாயக்கா தலைமையில் மகாஜன எக்சத் பெரமுன என்ற இடதுசாரிக் கூட்டணி அரசு அமைப்பதற்கு பிரின்சு பெரும் பங்காற்றினார். சமசமாசக் கட்சியின் பிரதி செயலாளராகவும், கட்சித் தலைவர் பிலிப் குணவர்தனாவின் செயலாளராகவும் நியமிக்கப்பட்டார்.. 1959 இல் பண்டாரநாயக்கா படுகொலை செய்யப்பட்டதை அடுத்து கூட்டணியும் பிளவடைந்தது. 1960 மார்ச் மாதத்தில் நடந்த நாடாளுமன்றத் தேர்தலில் ஹபரதுவ தொகுதியில் போட்டியிட்டு வெற்றி பெற்று நாடாளுமன்றம் சென்றார். அரசர் பேச்சு நாடாளுமன்றத்தில் தோற்கடிக்கப்பட்டதை அடுத்து டட்லி சேனநாயக்கா தலைமையிலான ஆட்சி கவிழ்ந்தது. 1960 சூலையில் மீண்டும் நடைபெற்ற தேர்தலில் பிரின்சு குணசேகரா 2,404 வாக்குகள் மட்டும் பெற்று படுதோல்வியடைந்தார். பின்னர் அவர் மகாஜன எக்சத் பெரமுன கட்சியில் இருந்து விலகி 1965 தேர்தலில் சுயேட்சையாகப் போட்டியிட்டு வெற்றி பெற்று மீண்டும் நாடாளுமன்றம் சென்றார். 1970 தேர்தலில் இலங்கை சுதந்திரக் கட்சியின் சார்பில் போட்டியிட்டு வெற்றி பெற்று 1977 வரை நாடாளுமன்ற உறுப்பினராக இருந்தார்.

அரசியலில் இருந்து ஓய்வு பெற்ற பின்னர் பிரின்சு குணசேகரா பிரித்தானியாவுக்குக் குடிபெயர்ந்து இலண்டனில் வசித்து வருகிறார்..

எழுதிய நூல்கள்
--------------

* A Lost Generation - Sri Lanka in Crisis

மேற்கோள்கள்
-----------

1. 1 2 3 4  சுகத் செனிவிரத்தினா (3 சூலை 2014). "Prins turns 90". Lanka News Web. 23 மே 2015 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "Result of Parliamentary General Election 1960-03-19" (PDF). இலங்கைத் தேர்தல் திணைக்களம். 2009-12-09 அன்று மூலம் (PDF) பரணிடப்பட்டது. 2015-05-23 அன்று பார்க்கப்பட்டது.
3. ↑  "Result of Parliamentary General Election 1960-07-20" (PDF). இலங்கைத் தேர்தல் திணைக்களம். 2015-09-24 அன்று மூலம் (PDF) பரணிடப்பட்டது. 2015-05-23 அன்று பார்க்கப்பட்டது.
4. ↑  "Result of Parliamentary General Election 1965" (PDF). இலங்கைத் தேர்தல் திணைக்களம். 2015-07-13 அன்று மூலம் (PDF) பரணிடப்பட்டது. 2015-05-23 அன்று பார்க்கப்பட்டது.
5. ↑  "Result of Parliamentary General Election 1970" (PDF). இலங்கைத் தேர்தல் திணைக்களம். 2009-12-09 அன்று மூலம் (PDF) பரணிடப்பட்டது. 2015-05-23 அன்று பார்க்கப்பட்டது.
6. ↑  திலக் எஸ். பெர்னாண்டோ. "Sri Lanka in Crisis - A lost Generation by Prins Gunasekera : Book Review". Infolanka. 23 மே 2015 அன்று பார்க்கப்பட்டது.
**பியர்சனின் நீண்டநக மூஞ்சூறு** (Pearson's long-clawed shrew) (*சோலிசோரெக்சு பியர்சோனி* ) என்பது சோரிசிடே குடும்பத்தில் உள்ள பாலூட்டிகளின் ஒரு வகை. இது ***சோலிசோரெக்சு*** பேரினத்தினைச் சார்ந்த ஒற்றைச் சிற்றினமாகும்.[] இது இலங்கையில் மட்டுமே காணப்படும் அகணிய உயிரியாகும். இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல வறண்ட காடுகள் மற்றும் மிதவெப்பமண்டல அல்லது வெப்பமண்டல வறண்ட தாழ் நில புல்வெளி. இது வாழ்விடம் இழப்பால் அச்சுறுத்தப்படுகிறது. இது சிங்கள மொழியில் ශ්‍රී ලංකා නියදිගු මා හික් මීයා என அறியப்படுகிறது.

கொழும்பு அருங்காட்சியகத்தின் இயக்குநர் முனைவர் ஜோசப் பியர்சன் எஃப்.ஆர்.எஸ்.இ (1910-1933) நினைவாக இந்த மூஞ்சூறுவிற்கு பெயரிடப்பட்டது. பியர்சன் 1924ஆம் ஆண்டு ஜனவரி 1இல் இதனைக் கண்டுபிடித்தார்.

விளக்கம்
--------

தலை மற்றும் உடலின் நீளம் 12 முதல் 13 செ.மீ. வரையிலும் வாலின் நீளம் சுமார் 6 முதல் 7 செ.மீ. வரை இருக்கும். உடலின் மேற்பகுதியில் அடர் சாம்பல்-பழுப்பு நிறத்திலும், ஒளிரக்கூடிய முடிகளின் நுனிகளைக் கொண்டது உடலின் கீழ்ப்பகுதி வெளிறிய நிறமுடையது. முன்பாத நகங்கள் நீளமானவை. நடு நகம் 5 மி.மீ. நீளமுடையது. முன்காலின் பாதம் பழுப்பு நிறமுடையது. வால் அடர் பழுப்பு நிறத்தில், அடிப்பகுதியில் வெளிறியும் முடிகளற்றும் காணப்படும்.

மேற்கோள்கள்
-----------

1. ↑  de A. Goonatilake, W.L.D.P.T.S.; Nameer, P.O.; Molur, S. (2008). "*Solisorex pearsoni*". *IUCN Red List of Threatened Species* **2008**: e.T20332A88692605. doi:10.2305/IUCN.UK.2008.RLTS.T20332A9186854.en. . {{cite iucn}}: error: |doi= / |page= mismatch (help)
2. ↑  The Eponym Dictionary of Mammals, Bo Beolens

ஆதாரங்கள்
---------

* பூச்சிஉண்ணி நிபுணர் குழு 1996. *சோலிசோரெக்சு பியர்சோனி*. 2006 ஐ.யூ.சி.என் அச்சுறுத்தப்பட்ட உயிரினங்களின் சிவப்பு பட்டியல். 30 ஜூலை 2007 அன்று பதிவிறக்கம் செய்யப்பட்டது.
***ரௌத்திரம்*** (*Rowthiram*) என்பது 2011 ஆம் ஆண்டு வெளிவந்த கோர் இந்தியத் தமிழ் அதிரடித் திரைப்படம் ஆகும். புதுமுக இயக்குநர் கோகுல் இதனை இயக்கினார். மேலும் ஆர். பி. சௌத்ரி தயாரிப்பில், இத்திரைப்படத்தில் ஜீவா மற்றும் சிரேயா சரன் ஆகியோர் முக்கிய வேடங்களிலும் ஜெயப்பிரகாசு, கணேஷ் ஆச்சர்யா ஆகியோர் இணை வேடங்களிலும் நடித்தனர். 2011 ஆகஸ்ட் 12 ஆம் திகதியில் இத்திரைப்படம் வெளியிடப்பட்டது."ரௌத்ரம்" என தெலுங்கிலும் "நிஜாபி த பைய்ட்டர்" என ஹிந்தியிலும் இத்திரைப்படம் ஒலிமாற்றம் செய்யப்பட்டது. இத்திரைப்படம் கலப்பான விமர்சனங்களை எதிர்கொண்டது. அதற்கான காரணம் கதையம்சம் வலுவிழந்து காணப்பட்டமை ஆகும். எனினும் ஜீவா மற்றும் சிரேயாவின் நடிப்பு இங்கு பாராட்டப்பட்டது.

மேற்கோள்கள்
-----------

1. ↑  "Title << British Board of Film Classification". British Board of Film Classification. 2011-08-11. 2011-08-13 அன்று பார்க்கப்பட்டது.
2. ↑  "Shriya in 2010". Behindwoods. 2011-12-31.. பார்த்த நாள்: 2011-08-06.
3. ↑  "The Month for Ajith, Suriya, and Vijay Fans!". Behindwoods. 2011-08-03.. பார்த்த நாள்: 2011-08-04.
**பிரித்திகா யாசினி** (சேலம் மாவட்டம், தமிழ்நாடு, இந்தியா) காவல்துறை அதிகாரி தேர்வுக்காக விண்ணப்பித்த முதல் திருநங்கை ஆவார். இவர் ஆணாக பிறந்தாலும் பின்னர் உடலில் ஏற்பட்ட பெண்மை உணர்வு காரணமாக, அறுவை சிகிச்சை செய்து கொண்டு பெண்ணாக மாறியவர்.

எழுத்துத்தேர்வு
---------------

சில மாதங்களுக்கு முன் தமிழக காவல்துறையில் சப்–இன்ஸ்பெக்டர் பணிக்கு அறிவிப்பு வெளியானபோது பிரித்திகா அதற்கு விண்ணப்பித்தார். திருநங்கை என்ற காரணத்துக்காக அவருடைய விண்ணப்பம் நிராகரிக்கப்பட்டது. தொடர்ந்து சென்னை உயர் நீதிமன்றத்தில், ரிட் மனு தாக்கல் செய்தார். மனுவை விசாரித்த நீதிமன்றம், எழுத்துத்தேர்வில் பிரித்திகாவை அனுமதிக்க உத்தரவிட்டது. அந்த தேர்வில் கலந்து பிரித்திகா தேர்ச்சி பெற்றார்.

உடல்தகுதித்தேர்வு
-----------------

எழுத்துத்தேர்வைத் தொடர்ந்து நடத்தப்பட்ட உடல் தகுதி தேர்வில் 400 மீ. நீளம் தாண்டுதல், எறி பந்து ஆகிய போட்டிகளில் தேர்ச்சி பெற்றார். இறுதியாக 100 மீட்டர் ஓட்டப்பந்தயத்தில் 17.5 நொடிகளில் கடக்க வேண்டிய தூரத்தை 18.5 நொடிகளில் கடந்து ஒரு நொடி காலதாமதமாக வந்ததாகக் கூறி சீருடை பணியாளர் தேர்வாணையத்தால் தோல்வியுற்றதாக அறிவிக்கப்பட்டார். தகுதி நீக்கமும் செய்யப்பட்டார். இதை எதிர்த்து பிரித்திகா மீண்டும் நீதிமன்றத்திடம் மனு செய்தார். வழக்கு விசாரணையில் இந்த தேர்வு முடிவின் வீடியோ ஆதாரங்களை வைத்து, மறுபரிசோதனை செய்யுமாறு நீதிமன்றத்தில் கோரிய மனுவின் காரணமாக, மனிதாபிமான அடிப்படையில் மீண்டும் நடத்தப்பட்ட 100 மீ ஓட்டத்தில் வெற்றி பெற்றார்.

வெளி இணைப்புகள்
---------------

* யார் இந்த பிரித்திகா யாஷினி?
* இந்தியாவில் எஸ்ஐ ஆகும் முதல் திருநங்கை பிரித்திகா யாஷினி!
* இந்தியாவில் எஸ்.ஐ. ஆகப்போகும் முதல் திருநங்கை பிரித்திகா யாஷினி!
* எஸ்.ஐ. தேர்வில் 1.65 லட்சம் பேர் பங்கேற்பு

மேற்கோள்கள்
-----------



1. ↑  இந்தியாவின் முதல் திருநங்கை போலிஸ் அதிகாரி தமிழகத்தில் நியமனம்|BBC Tamil நவம்பர் 5, 2015
**பிரின் செயல்முறை** *( Brin process )* என்பது தொழில் முறையில் ஆக்சிசன் தயாரிக்கப் பயன்படும் ஒரு செயல்முறையாகும். இம்முறையில் ஆக்சிசன் தயாரிப்பது தற்பொழுது வழக்கொழிந்து விட்டது. இச்செயல்முறையில் 500 முதல் 600 பாகை செல்சியசு வெப்பநிலையில் பேரியம் ஆக்சைடு காற்றுடன் வினைபுரிந்து முதலில் பேரியம் பெராக்சைடைக் கொடுக்கிறது. பின்னர் 800 பாகை செல்சியசு வெப்பநிலையில் இது சிதைந்து ஆக்சிசனை வெளிவிடுகிறது.

2 BaO + O2 ⇌ 2 BaO2
இச்செயல்முறை 1811 ஆம் ஆண்டில் சோசப் லூயிசு கேலூசக் மற்றும் லூயி சாக் தெனார் என்பவர்களால் கண்டறியப்பட்டது. பின்னர் 1852 ஆம் ஆண்டில் சீன் – பாப்டிசுடு போசிங்கால்டு இச்செயல்முறையை விரிவுபடுத்தி ஆக்சிசன் தயாரிக்க முற்பட்டார். ஆனால் இச்செயல்முறை சில சுற்றுகளுக்குப் பின்னர் தோல்வியடைந்தது. கியுவெண்டின் மற்றும் ஆர்தர் லியோன் பிரின் என்ற இவருடைய இரு மாணவர்கள் பேரியம் கார்பனேட்டில் கார்பன் டை ஆக்சைடு சுவடுகள் இருப்பதைக் கண்டறிந்தனர். இந்த கார்பன் டை ஆக்சைடை நீக்க சோடியம் ஐதராக்சைடு சேர்த்து சிக்கலைத் தீர்த்தனர். 1884 ஆம் ஆண்டில் அவர்கள் ஒரு தொழிற்சாலையை நிறுவி மேம்படுத்தப்பட்ட இம்முறையில் ஆக்சிசன் தயாரித்தனர். சுண்ணாம்பொளி க்காக பயன்படுத்துவது மட்டுமே ஆக்சிசனின் அப்போதைய முக்கியப் பயன்பாடாக இருந்தது. 19 ஆம் நூற்றாண்டு முடிவதற்கு முன் நீரை மின்னாற்பகுத்தல் மற்றும் திரவமாக்கப் பட்ட காற்றை பகுதி காய்ச்சி வடித்தல் போன்ற ஆக்சிசன் உற்பத்தி முறைகள் எளிமையானதால் இச்செயல்முறை சிறிது சிறிதாக வழக்கொழிந்தது

மேற்கொள்கள்
-----------

1. ↑  Hepworth, T. C. (1892). "Oxygen for Limelight". *Nature* **47** (1208): 176. doi:10.1038/047176b0. Bibcode: 1892Natur..47..176H.
2. ↑  Jensen, William B. (2009). "The Origin of the Brin Process for the Manufacture of Oxygen". *Journal of Chemical Education* **86** (11): 1266. doi:10.1021/ed086p1266. Bibcode: 2009JChEd..86.1266J. .
3. ↑  Ihde, Aaron John (1984-04-01). *The development of modern chemistry*. பக். 681. பன்னாட்டுத் தரப்புத்தக எண்:978-0-486-64235-2. .
4. ↑  Almqvist, Ebbe (2003). *History of industrial gases*. பக். 66–67. பன்னாட்டுத் தரப்புத்தக எண்:978-0-306-47277-0. .
5. ↑  McCosh, Frederick William James (1984). *Boussingault, chemist and agriculturist*. பக். 121–122. பன்னாட்டுத் தரப்புத்தக எண்:978-90-277-1682-8. .

.
| * பா
* உ
* தொ
பர்பரோசா நடவடிக்கை |
| --- |
| பிரெஸ்ட்  - பியாலிஸ்டோக்–மின்ஸ்க் - ரசேநியாய் - புரோடி  - மியூன்ச்சென்  - ஸ்மோலென்ஸ்க் - உமான் - முதலாம் கீவ் - டாலின் - யெல்ன்யா - ஒடெசா  - லெனின்கிராட் - முதலாம் கார்க்கோவ் - முதலாம் கிரிமியா - முதலாம் ரோஸ்தோவ் - மாஸ்கோ |

**ரோஸ்தோவ் சண்டை** (*Battle of Rostov*) என்பது இரண்டாம் உலகப் போரின் கிழக்குப் போர்முனையில் சோவியத் ஒன்றியம், நாசி ஜெர்மனி இடையே நடைபெற்ற ஒரு படை மோதல். நவம்பர் 1941 காலகட்டத்தில் நடைபெற்ற இச்சண்டை பர்பரோசா நடவடிக்கையின் பகுதியாகும். இம்மோதலில் 
சோவியத் படைகள் வென்றன.

கீவ் சண்டையில் கிட்டிய பெருவெற்றியைத் தொடர்ந்து தெற்கு உருசியாவில் டான் ஆற்றங்கரையோரமாக அமைந்திருந்த ரோஸ்தோவ் நகரத்தையும் அதன் சுற்றுப்புறங்களையும் கைப்பற்ற ஜெர்மானிய ஆர்மி குரூப் தெற்கு முயன்றது. இம்மோதலில் அச்சுக் கூட்டணியில் இடம்பெற்றிருந்த ருமேனியாவின் படைகளும் பங்கேற்றன. இப்பகுதியில் இருந்த சோவியத் படைகள் மூன்று மாதங்கள் (செப்டம்பர்-நவம்பர் 1941) ஜெர்மானிய படை முன்னேற்றத்தைத் தடுத்து நிறுத்தின. பின் எதிர்த் தாக்குதல் நடத்தி ஜெர்மானியப் படைகளைப் பின்வாங்கச் செய்தன. பர்பரோசா நடவடிக்கையில் ஜெர்மானியப் படைகள் பெருமளவில் தோல்வியை சந்தித்து பின்வாங்க நேரிட்டது இதுவே முதல் முறையாகும்.

குறிப்புகள்
-----------

1. ↑

மேற்கோள்கள்
-----------

* Haupt, Werner, Army Group South: The Wehrmacht in Russia 1941-1945, Schiffer Military History, Atglen, 1998
**ஜி. ரெங்கசாமி மூப்பனார்** (இறப்பு:19 ஆகத்து 2019) ஒரு தமிழக அரசியல்வாதி ஆவார்.

வாழ்க்கைக் குறிப்பு
-------------------

இவர் தஞ்சை மாவட்டத்தில் உள்ள பாபநாசம் வட்டத்தில் உள்ள கபிஸ்தலத்தில் ரெங்கசாமி மூப்பனார் மற்றும் செல்லத்தம்மாள் ஆகியோருக்கு மூன்றாவது மகனாகப் பிறந்தார். இவர் ஆன்மீகத்திலும், சமூகசேவையிலும், அரசியலிலும் ஈடுபட்டு வந்தார். இவருடன் பிறந்தவர்கள் 6 பேர் ஆகும். இவரது சகோதரர்கள், ஜி. கருப்பையா மூப்பனார், சம்பத் மூப்பனார், ஜி. சந்துரு மூப்பனார் மற்றும் சகோதரிகள் ராமானுஜத்தம்மாள், சாந்தா அம்மாள் மற்றும் சுலோச்சனா அம்மாள் ஆகியோர் ஆவர். இவருக்கு சரோஜாஅம்மாள் என்னும் மனைவியும், ஆண்டாள் என்னும் ஒரு மகளும் உள்ளனர். தன்மகளை பாபநாசம் முன்னாள் சட்ட மன்ற உறுப்பினர், ஆர். சவுந்தராஜ மூப்பனார் மகன் எஸ். சுரேஷ் மூப்பனாருக்கு மணம் முடித்தார். தன் அண்ணன் ஜி. கருப்பையா மூப்பனாருடன் இணைந்து ஆன்மீகம், கலைத்துறை, அரசியல் ஆகியவற்றில் ஈடுபட்டார்.

அரசியல்
-------

இந்திய தேசிய காங்கிரசில் மாநிலசெயற்குழு உறுப்பினராக உள்ளார்.

சமூக சேவை
---------

ரெங்கசாமி மூப்பனாரின் முன்னோர்கள் 1770[] ஆம் ஆண்டு தொடங்கி இன்று முதல் ஸ்ரீ வெங்கடாசலபதி டிரஸ்ட் மூலம் தினசரி நூற்றுக்கும் மேற்பட்டோருக்கு[] குறிப்பாக ஆன்மீகப் பயணம் மேற்கொள்ளும் தேசாந்திரிக்களுக்கும் மிகவும் வறுமையில் உள்ளவர்களுக்கும் அன்ன தானம் செய்து வருகிறார்கள்.[] தற்போது இந்த அறக்கட்டளையை இவரும் நிர்வகித்து வந்தார்.[]

கலைத்துறைப் பங்களிப்புகள்
-------------------------

* திருவையாறு ஸ்ரீ தியாக பிரம்ம மகோத்சவ சபையின் தலைவராக இருந்தார்.
* பாரதியார் பேரவையின் தலைவராக இருந்து பாரதியை பற்றி பட்டிமன்றம், பாரதியார் பாடல் கச்சேரிகளையும் தொடந்து நடத்தி வந்தார்.
* கும்பகோணம் ஆதி கும்பேசுவரர் கோயில் ஆண்டுதோறும் பிற மாநிலங்கள், நாடுகளைச் சேந்தவர்களும், இளம் கலைஞர்களையும் கலந்து கொண்டு நான்கு நாட்கள் நடக்கும் *நாட்டியாஞ்சலி*க்கு நடன சபா தலைவராக இருந்தார்.

மேற்கோள்கள்
-----------

1. ↑  "ஜி.கே.மூப்பனாரின் சகோதரர் ரெங்கசாமி மூப்பனார் காலமானார்… அரசியல் கட்சி தலைவர்கள் இரங்கல்". ஒன்இந்தியா தமிழ் (ஆகத்து 19, 2019)
2. ↑  "தியாகராஜ சுவாமிகள் 164வது ஆராதனை விழா திருவையாறில் இன்று பஞ்சரத்ன கீர்த்தனை". தினமலர் (ஜனவரி 24, 2011)
யோர்ச் சேரா வரைந்த "லா கிரான்டே ஜாட் தீவில் ஒரு ஞாயிற்றுக்கிழமை பின்னேரம்" என்னும் தலைப்பிட்ட பிரிப்பிய ஓவியம் ஒன்று
வின்சென் வான் கோ வரைந்த தன்னுருவப்படம்
**பிரிப்பியம்** (Divisionism) என்பது, புது உணர்வுப்பதிவுவாத ஓவியங்களில் காணப்படும் சிறப்பியல்பான பாணி ஆகும். இதில், நிறங்கள் கூறுகளாகப் பிரிக்கப்பட்டு புள்ளிகளாகவோ, பகுதிகளாகவோ வரையப்பட்டு ஒளியியல் அடிப்படையில் பொருட்களின் உண்மை நிறத்தைக் கொடுக்கும்படி செய்யப்படுகின்றது.

பல்வேறு நிறத் துகள்களைக் கலந்து தேவையான நிறத்தைப் பெறுவதற்கு மாறாக, பார்ப்பவர்களே ஒளியியல் அடிப்படையில் நிறங்களை உணர்ந்துகொள்ளும் தேவையை உருவாக்குவதன்மூலம், அறிவியல் அடிப்படையில் மிகக்கூடிய அளவு சாத்தியமான ஒளிர்வைப் பெற முடியும் என பிரிப்பிய ஓவியர்கள் நம்பினர். யோர்ச் சேரா என்பவர், மைக்கேல் இயுசீன் செவ்ரேல், ஒக்டென் ரூட், சார்ள்சு பிளாங்க் போன்றவர்களில் அறிவியல் கோட்பாடுகளில் இருந்து தான் விளங்கிக்கொண்டவற்றை அடிப்படையாகக்கொண்டு 1884ல் இந்தப் பாணியை உருவாக்கினார். இப்பாணி புள்ளிகள் அல்லது சிறிய கீறுகள் மூலம் உருவாக்கப்படும் Pointillism என்னும் பாணியுடன் சேர்ந்து வளர்ச்சியுற்றது. Pointillism என்னும் பாணியில், நிறங்களைப் பிரிப்பது குறித்துக் கவனம் செலுத்தப்படுவதில்லை.

அறிவியற் கோட்பாடுகளும் வளர்ச்சியும்
-----------------------------------

பார்வை தொடர்பான அறிவியல் கோட்பாடுகள் குறித்து அறிந்த ஓவியர்கள், அக்காலத்தில் மிகவும் வளர்ச்சியுற்றிருந்த உணர்வுப்பதிவுவாதப் பாணியிலிருந்து விலகிச்செல்லத் தொடங்கியபோது 19ம் நூற்றாண்டில் பிரிப்பியப் பாணி உருவானது. பிரிப்பிய ஓவியர்களின் உருவாக்கங்களுக்கு வழிகாட்டிகளாக அமைந்த, நிற வேறுபாடுகள் குறித்த அறிவியல் கோட்பாடுகளும் விதிகளும், அவர்களது உருவாக்கங்களை உணர்வுப்பதிவுவாதப் பாணியிலிருந்து வேறுபடுகின்ற புது உணர்வுப்பதிவுவாதப் பாணியில் வைத்தன. பிரிப்பியப் பாணியில் தாக்கத்தை ஏற்படுத்திய, ஒளி, நிறம் என்பவை தொடர்பான கோட்பாடுகளை உருவாக்கிய அறிவியலாளர்கள், ஓவியர்களுள், சார்ள்சு என்றி, சார்ள்சு பிளாங்க், டேவிட் பியரே கியோட்டினோ அம்பேர்ட் டி சுப்பர்வில், டேவிட் சட்டர், மைக்கேல் இயுசீன் செவ்ரேல், ஒக்டென் ரூட், ஏர்மன் வொன் எம்மோல்ட் என்பவர்கள் அடங்குவர்.

மேற்கோள்கள்
-----------

1. 1 2  Tosini, Aurora Scotti, "Divisionism", *Grove Art Online*, Oxford Art Online.
2. ↑  Homer, William I. *Seurat and the Science of Painting.* Cambridge, MA: The MIT Press, 1964.
3. ↑  Ratliff, Floyd. *Paul Signac and Color in Neo-Impressionism.* New York: Rockefeller UP, 1992. ISBN 0-87470-050-7.
சோப்புக்கல் பெரும்பாலும் "டால்க்" என்றழைக்கப்படும் மக்னீசியம் செறிந்துள்ள வெண்ணிறக் கனிமத்தால் ஆனது. படத்தில் "டால்க்" கட்டி ஒன்று காட்டப்பட்டுள்ளது. "டால்க்" என்பது வேதியியலில் நீர்சேர்ம மக்னீசிய சிலிக்கேட்டு ஆகும். இதன் வேதியியல் வாய்பாடு: H2Mg3(SiO3)4 அல்லது Mg3Si4O10(OH)2.
**சோப்புக்கல்** என்பது ஒரு உருமாறிய பாறை ஆகும். மிகவும் மென்மையான இது, கனிம டால்க் (talc) இனால் ஆனது, அதிக அளவில் மக்னீசியத்தைக் கொண்டுள்ளது. இது இயங்குவெப்ப வளருருமாற்றத்தினால் (dynamothermal metamorphism) உருவாக்கப்படுகின்றது. இக் கல் நீண்டகாலமாகவே சிற்பங்களைச் செதுக்குவதற்குப் பயன்படுத்தப்பட்டு வருகின்றது.

இயற்பியல் இயல்புகளும் பயன்களும்
-------------------------------

ஒப்பீட்டளவில் இது மிகவும் மென்மையான பொருள் ஆகும். மோசின் கடினத்தன்மை அளவீட்டில், மிகக் குறைவான அளவீடான 1 ஐக் கொண்டுள்ள *டால்க்* என்னும் பொருளைப் பெருமளவில் கொண்டுள்ளதே இதற்குக் காரணமாகும். தொடும்போது சவர்க்காரம் (சோப்பு) போன்ற வளவளப்பான தன்மையைக் கொண்டுள்ளதால் இதற்கு *சோப்புக்கல்* என்னும் பெயர் ஏற்பட்டது. இது நுணுக்கமான செதுக்கு வேலைகளைச் செய்வதற்கு இடங்கொடுக்கும் என்பதால் பலவிதமான சிற்பவேலைகளுக்கு இதனைப் பயன்படுத்தலாம். சமையலறைகளில் உள்ள வேலை மேசைகள், கழுவு தொட்டிகள் (sinks) என்பனவும் சோப்புக்கற்களைக் கொண்டு செய்யப்படுவது உண்டு. இது வேதியியல் அடிப்படையில் உறுதியான ஒரு பொருளாதலால் வேதியியல் ஆய்வுகூடங்களின் மேசைகளின் மேற்பரப்புக்கள் செய்வதற்கு இக் கல் விரும்பப்படுகிறது.

வெளியிணைப்புகள்
---------------

* சோப்புக்கற் சிற்பங்கள்
* பண்டைக்காலச் சோப்புக்கற் கிண்ணம் பரணிடப்பட்டது 2007-02-22 at the வந்தவழி இயந்திரம்
**மல்கர் ராவ் கெய்க்வாட் (Malhar Rao Gaekwad)** இவர் பரோடா மாநிலத்தை 1870 முதல் 1875 வரை ஆட்சி செய்த பதினொன்றாவது மகாராஜா ஆவார். இரண்டாம் சாயாஜி ராவ் கெய்க்வாட்டின் ஆறாவது மகனான இவர், தனது மூத்த சகோதரர் இரண்டாம் கந்தாராவ் கெய்க்வாட்டின் மரணத்திற்குப் பிறகு பரோடாவின் மகாராஜாவாக ஆனார்.

ஆட்சி
-----

மல்கர் ராவ் தாராளமாக பணத்தை செலவழித்தார். கிட்டத்தட்ட பரோடா பொக்கிஷங்களை காலி செய்தார் (இவர் இரண்டு தங்க பீரங்கி மற்றும் முத்து கம்பளத்தை மற்ற செலவினங்களுக்கிடையில் செய்தார்) இதனால், இவரைப் பற்றிய அறிக்கைகள் அரசப்பிரதிநிதியை அடைந்தன. மேலும், மல்கர் ராவ் தனது செயல்களை மறைக்க பரோடாவில் உள்ள பிரிட்டிசு அரசப்பிரதிநிதியான ஆர்தர் பர்வேசு பைரேவின் சகோதரரான ராபர்ட் பைரே வை, ஆர்சனிக் நஞ்சு வைத்து தனது கொல்ல முயன்றார். இந்திய வெளியுறவுத்துறை செயலாளர் சாலிசுபரி பிரபுவின் உத்தரவின் பேரில், மல்கர் ராவ் 1875 ஏப்ரல் 10 அன்று பதவி நீக்கம் செய்யப்பட்டு சென்னைக்கு நாடுகடத்தப்பட்டார், அங்கு இவர் 1882 இல் தெளிவற்ற நிலையில் இறந்தார்

குறிப்புகள்
-----------

1. 1 2  Cahoon, Ben. "Indian Princely States A-J". *www.worldstatesmen.org*. 2018-04-01 அன்று பார்க்கப்பட்டது.
2. ↑  Mulhar Rao Gaekwar Maharaja of Baroda, defendant (1875), *The trial and deposition of Mulhar Rao Gaekwar of Baroda*, Compiled and printed at the Bombay Gazette Steam Press, 15 December 2018 அன்று பார்க்கப்பட்டது

வெளி இணைப்புகள்
---------------

* BARODA
* Trial of Malharrao 1875
### பல்லூடகமும் கற்றலும்

பல்லூடகம் என்பது கேட்டல்,பார்த்தல், வாசித்தல், பேசுதல், எழுதுதல் ஆகிய அனைத்திற்கும் உதவும் வகையிலான வடிவமைப்பைக்கொண்ட கருவி ஆகும். கணினி என்னும் கருவியும் மேற்கூறிய அனைத்தையும் செய்வதற்கு உதவும் கருவியாக இருப்பதால் பல்லூடகம் வழி கற்றல்  என்பதை கணினி வழியாகக் கற்பது என்றும் கூறுவர். இங்கே பல்லூடகம் வழியாகக் கற்றல்  எனக் குறிக்கப்படுவது கணினி இயந்திரத்தின் வழியாக மென்பொருட்களைப் பயன்படுத்திக் கற்பது ஆகும்.

  கணினியில் ஒலி – ஒளி பட இயக்கம், வரைகலை, உரை முதலிய ஊடகங்களை ஒருங்கிணைத்துப் பயன்படுத்துத இயலும்  என்பதால்  கணினியில் காணவும், கேட்கவும் வரையவும் படிக்கவும் எழுதவும் இயலுகிறது.

   கற்பித்தலில் எழுத்தட்டைகள், சொல்லட்டைகள், விளக்க அட்டைகள், பொருத்து அட்டைகள், சுழலட்டைகள், மின்னட்டைகள், வானொலி, ஒலி – ஒளி நாடாக்கள், தொலைக்காட்சி, தலைமேல் வீழ்த்தி, நழுவங்கள், திரைவீழ்த்திகள், முப்பரிமாணங்கள், இயக்கும் மாதிரிகள், உண்மைப்பொருள்கள் எனப் பல்வகைத் துணைக் கருவிகள் கற்பித்தலுக்குப் பயன்படுத்தினர். இவையனைத்தையும் பல்லூடகத்தின் வாயிலகச் செய்துவிட இயலும். சிறப்பான கற்பித்தலுக்குப் பல்லூடகப் பயன்பாடு பெரிதும் உதவும். ஆசிரியர் கணினிப் பயிற்சிப் பெற்றுக் காலத்திற்கேற்பக் கருவிகளைப் பயன்படுத்திக் கற்பித்தல் வேண்டும்.  குழந்தைகள்  எழுதும் போக்குகளையும் அவற்றிற்கான ஒலிகளையும் இயக்கத்தோடு காண்பதற்கான வாய்ப்புள்ளதால் மழலைக் கல்வி முதல் பல்லூடத்தைப் பயன்படுத்தலாம். குழந்தைகள் கணினியை இயக்கித் தானே கற்பதனால் கற்றல் விரைவாக நடைபெறுகிறது. ஆசிரியர் வழிகாட்டியாக இருந்து தேவையான கற்றல் பொருள்களையும் மென்பொருள்களையும் வகுப்பு நிலைக்கேற்ப கொடுத்தால் போதும். ஐயமேற்படும் இடங்களில் காரணக் காரியத்தோடு விளக்கினால் குழந்தைகள் எளிதாகக் கற்றுக் கொள்வர். 

###### கட்டுரைக்கு உதவிய புத்தகங்கள்:

 1. ஆண்டோ பீட்டர் மா. "தமிழும் கணிப்பொறியும்", சாப்ட்வியூ பப்ளிகேஷன்ஸ்,

118,நெல்சன் மாணிக்கம் சாலை, அமைந்தகரை, சென்னை- 600029, நான்காம் பதிப்பு,

ஜூலை 2011.

2. சந்தானம் எஸ், "கல்விக்கோட்பாடுகளும் தத்துவங்களும்", பழனியப்பா பிரதர்ஸ்,

சென்னை- 600014, இரண்டாம் பதிப்பு 1976.
**பாய் மோகன் சிங்**(Bhai Mohan Singh: டிசம்பர் 30, 1917 )இந்திய மருந்தியல் தொழில் முன்னோடி என அழைக்கப்படுபவர். மிகப்பெரிய மருந்து நிறுவனமான ரான்பாக்ஸி லேபரட்டரீஸ் லிமிடெட் நிறுவனர் ஆவார்.

இளமை
----

பாய் மோகன் சிங் ராவல்பிண்டி மாவட்டத்தில் டிசம்பர் 30, 1917 அன்று பிறந்தார். அவரது தந்தை பாய் கியான் சந்த் ஒரு இந்து.அவரது தாயார் சுந்தர் டாய் ஒரு சீக்கியர். பாய் மோகன் சிங் இரண்டாம் உலக போரின் போது, கட்டுமான தொழிலில் தனது வணிகத் தொழிலை தொடங்கினார். அவரது நிறுவனம் வட கிழக்கு மாநிலங்களில் சாலைகள் அமைக்க ஒரு ஒப்பந்தம் பெற்றது. ஆனால் விடுதலைக்குப் பின்னான இந்தியப் பிரிவினைக்கு பிறகு, அவர் ராவல்பிண்டியை விட்டு விட்டு புது தில்லிக்குக் குடியேறினார்.

பணி
---

பாய் மோகன் சிங் முதலில் கடன் வழங்கும் நிதி நிறுவனம் ஒன்றைத் தொடங்கினார். அச்சமயத்தில் அவரது உறவினர்களான ரஞ்சித் சிங் மற்றும் குருபாக்ஸ் சிங் என்பவர்களால் ரான்பாக்ஸி என்ற நிறுவனம் தொடங்கப்பட்டது. இதில் ரஞ்சித் சிங் என்ற பெயரிலுள்ள ரான் என்பதும் குர்பாக்ஸ் என்பதில் உள்ள பாக்சும் இணைந்து ரான்பாக்சியானது. இந்நிறுவனம் ஜப்பானிய மருந்து நிறுவனமான ஏ.சியோனோகி என்ற நிறுவனத்தின் தயரிப்புகளான வைட்டமின் மாத்திரைகள் மற்ரும் காசநோய் எதிர்ப்பு மருந்துகளின் விற்பனையாளராக இருந்தது.

காப்புரிமை
----------

ரான்பாக்ஸி நிறுவனம் கடனில் தத்தளித்த போது ஆகஸ்ட் 1, 1952 இல் ரூ 2.5 லட்சம் கொடுத்து பாய் மோகன் சிங் இந்த நிறுவனத்தை வாங்கினார். பின்னர் லேபிடிட் ஸ்பா (Lapetit spa) என்ற இத்தாலிய மருந்து நிறுவனத்துடன் இணைந்தார். பின்னர் அதனையும் வாங்கினார். 1960 களில் ரான்பாக்ஸி நிறுவனம் காம்போஸ் மாத்திரைகளைத் தயாரிக்க ஆரம்பித்த போது மருந்தியல் துறையில் பாய் மோகன் சிங் தனது முத்திரையைப் பதித்திருந்தார். இந்த காம்போஸ் மாத்திரைகளில் ரோச் எனற நிறுவனம் தயாரிக்கும் வேலியம் என்ற மருத்தினைப் போலவே இருந்தது. ஆனால் ரோச் நிறுவனம் இந்தியாவில் அதற்கான காப்புரிமையைப் பெறாமல் இருந்தது.

1970 களின் முற்பகுதியில் பாய் மோகன் சிங் இம்மருந்தின் தாயாரிப்பு முறையை இந்தியச் செயல்முறையில் மாற்றி அதற்கான காப்புரிமையைப் பெற்றார். ஒரு தலைகீழ் பொறியியல் தொழில்நுட்பம் மூலமாக உலகில் எந்த தயாரிப்புக்கும் காப்புரிமையைப் பெற முடியும் என உலகிற்கு உணர்த்தினார். பின்னர் அவர் மொஹாலியில் R & D வசதியுடன் இந்நிறுவனத்தில் ஆய்வுகள் மேற்கொள்ளப்பட்டு ராசில்லின், சிப்ரான், மாத்திரைகளை ஒன்றன் பின் ஒன்றாக உற்பத்தி செய்தது.

உசாத்துணை
---------

* Indian Entrepreneurs : Bhai Mohan Singh
* Bhai Mohan Singh
**தட்டோன்** தெற்கு மியான்மரில் உள்ள மொன் மாநிலத்தில் தென்நாசேரி சமவெளிகளில் அமைந்திருக்கும் ஒரு நகரம். இந்நகரத்தின் வழி மியான்மர் எட்டாம் தேசிய நெடுஞ்சாலை செல்கிறது. தேசியச் சாலை 85 உடனும் இணைக்கப்பட்டுள்ளது. யங்கோன் நகரத்தில் இருந்து 230 கிமீ தென்கிழக்கிலும் மற்றும் மாவலமயீனி நகரத்திலிருந்து 70 கிமீ வடக்கிலும் அமைந்திருக்கிறது. கிமு 4 ஆம் நூற்றாண்டு முதல் கிமு 11 ஆம் நூற்றாண்டின் மத்திய காலம் வரை தாடோன் இராச்சியத்தின் தலைநகரமாக இந்நகரம் இருந்தது

பெயர்க்காரணம்
-------------

தட்டோன் என்பத ஒரு பர்மியப் பெயர். இந்தப் பெயர் மொன் பெயரான சாதும்மை குறிக்கும். இது சுதாமாபுரா என்ற பாலி மொழிப் பெயரில் இருந்து சுதாமா என்றாயிற்று. இந்தப் பெயரின் பொருள் *கடவுளர்களின் கூடம்*.

வரலாறு
------

இப்போது இருக்கும் கீழ் பர்மாவில், 4 - 11 ஆம் நூற்றாண்டின் இடைபட்ட காலங்களில் மொன் இராச்சியம் ஆட்சிக்காலத்தில், தாடோன் இராச்சியத்தின் தலைநகரமாக தாடோன் இருந்தது. பர்மிய மற்றும் தாய் இன மக்களைப் போல நவீன காலத்து மொன் மக்கள் தங்களின் இனத்தை அடையாளம் காண முயன்றனர். தாடோன் வரலாற்று இராச்சியங்களின் படி சுவர்ணபூமி என்றழைக்கப்பட்டது.

மேலும் பார்க்க
--------------

* மொன் மாநிலம்
* மியான்மரின் நிர்வாகப் பிரிவுகள்

மேற்கோள்கள்
-----------

1. ↑  "Myanmar Area Codes". 2009-12-01 அன்று மூலம் பரணிடப்பட்டது. 2009-04-10 அன்று பார்க்கப்பட்டது.
2. ↑  H.L. Shorto (2002). "The 32 Myos in the medieval Mon Kingdom". in Vladimir I. Braginsky. *Classical civilisations of South East Asia: an anthology of articles*. Routledge. பக். 590. பன்னாட்டுத் தரப்புத்தக எண்:9780700714100.
அதிக தாக்குகோணத்தில் காற்றுப்பாய்வு இறக்கையிலிருந்து பிரிகிறது
பாய்மத்தில் பயணிக்கும் அனைத்து திடப் பொருட்களும் (அல்லது நிலையாக இருக்கும் திடப்பொருள் பாய்வில் வைக்கப்படும்போதும்) தன்னைச் சுற்றி எல்லைப்படலத்தை உண்டுபண்ணுகின்றன, அதில் திடப்பொருளை ஒட்டியுள்ள படலங்களில் பிசுக்குமை விசைகள் செயல்புரியும். இந்த எல்லைப்படலங்கள் வரிச்சீராகவோ அல்லது கொந்தளிப்பாகவோ இருக்கும். திடப்பொருளின் அண்மைப் பாய்வுப் பகுதியை ஆராய்ந்து ரெனால்ட்ஸ் எண்ணைக் கணக்கிடுவதன் மூலம், அப்பாய்வின் தன்மையைக் கணிக்கலாம்.

திடப்பொருளைப் பொறுத்து எல்லைப் படலத்தின் வேகம் சுழியம் ஆகும்வண்ணம் எல்லைப் படலமானது எதிர் அழுத்த மாறுவீதத்தில் பயணிக்கும்போது **பாய்வுப் பிரிவு** ஏற்படுகிறது. பாய்ம ஓட்டமானது திடப்பொருளின் பரப்பிலிருந்து பிரிந்து சுழிகள் அல்லது சுழிப்புகளாக வடிவெடுக்கிறது. காற்றியக்கவியலில் பாய்வுப் பிரிவானது அதிகரிக்கும் இழுவையோடு தொடர்புடையது, முக்கியமாக திடப்பொருளின் முன் மற்றும் பின்னுள்ள அழுத்த வேறுபாட்டின் காரணமாக உருவாகும் அழுத்த இழுவை அதிகரிக்கிறது. இதன் காரணமாக காற்றியக்க மற்றும் நீரியக்க வடிவமைப்புகளில் பாய்வுப் பிரிவு ஏற்படாவண்ணம் வடிவமைக்க மிகுந்த சிரத்தை எடுத்துக் கொள்ளப்படுகிறது.
**மலையாள இலக்கியங்கள்** திராவிட மொழிகளுள் ஒன்றான மலையாளம் கி.பி. 9ம் நூற்றாண்டு அல்லது 10ம் நூற்றாண்டு வாக்கில்தான் தனியொரு மொழியாக வளர்ந்ததாக கருதப்படுகிறது. தமிழ்மொழியின் கிளை மொழியாக இருந்ததாக மொழி அறிஞர்களால் கூறப்படும் மலையாளமானது காலப்போக்கியல் புதிய உருவங்கள் மற்றும் மாற்றங்களையும் பெற்று தனக்கென மொழியுலகில் பெருமையுடையதாக விளங்குகிறது.

கல்வெட்டுச் சான்றுகள்
---------------------

ஸ்தாணு ரவி கோட்டயச் செப்பேடுகள் முதல் முதலில் மலையாளச் சொற்களைக் கொண்டுள்ளதாக காணப்படுகின்றன. இதில் காணப்படும் மொழிநிலை மேற்கக் கரையார பேச்சு மொழியை அடிப்படையாகவும் இச் செப்பேட்டைத் தொடர்ந்து ஏராளமான கல்வெட்டுகளும் செப்பேடுகளும் தோன்றியது எனலாம். மலையாள இலக்கிய வரலாறு மூன்று காலங்களாகப் பிரிக்கப்படுகிறது. 
1) முற்காலம் - கி.பி. 9ம் நூற்றாண்டு முதல் கி.பி. 13 வரை 
2) இடைக்காலம் - கி.பி. 13ம் நூற்றாண்டு முதல் கி.பி.16 வரை 
3) தற்காலம் - கி.பி. 16க்குப் பிறகு

ஆயினும் மலையாள மொழி ஆய்வாளர் கே.எம். ஜார்ஜ் கி.பி. 15ம் நூற்றாண்டு வரை பழங்காலம் எனவும் அதற்குப் பின் உள்ள பகுதியைத் தற்காலம் எனவும் குறிப்பிடுகிறார்.

மலையாள இலக்கியங்கள்
-------------------

திருவிதாங்கூர் சமஸ்தானத்தை ஆட்சி செய்த வீரரவிவர்மாவினால் எழுதப்பட்ட மலையாளத்தின் முதல் இலக்கியமான இராம சரிதம் கி.பி.12ம் நூற்றாண்டில் வெளிவந்தது. இதில் தமிழ்மொழியின் செல்வாக்கு மிகுந்துள்ளது. தமிழ்மொயோடு மட்டுமல்லாது சமஸ்கிருத மொழியின் ஆளுமையையும் மலையாள இலக்கியங்களில் காண முடியும். கி.பி.14ம் நூற்றாண்டில் எழுதப்பட்ட முதல் இலக்கண நூல் லீலாதிலகம் என்பதாகும். இதில் சமஸ்கிருத வினைச்சொற்களைப் போல் மலையாள வினைச்சொற்களும் மிகுதி பெற்றுள்ளன. 

கி.பி.1315ல் எழுதப்பட்ட ‘உண்ணுநிலி சந்தேசம்’ இந்நூல் நாடு, நகரம், இயற்கைக்காட்சிகளை வர்ணித்துக் கூறும் தூது நூல் ஆகும். மலையாளதில் வரையிடையிட்ட பாட்டுடைச் செய்யுள்கள் ‘சம்பு இலக்கியங்கள்’ என்றழைக்கப்படுகின்றன. இவற்றுள் குறிப்பிடத்தக்கவை பாரதம், செல்லூர் மகாத்மியம், பாஷா நிஷாடதம் ஆகியவையாகும். கண்ணேசன் பாட்டுக்கள் 14, 15ம் நூற்றாண்டில் தோன்றிய குறிப்பிடத்தக்க இலக்கியங்கள் மேலும் மலையாள மொழியில் திருப்பு முனையாகக் கருதப்படும் முக்கியமான நூல் கிருஷ்ண காதை ஆகும். செருசேரி நம்பூதிரியால் எழுதப்பட்ட நூல் மலையாள மொழியின் வளத்தை எளிமையாகவும் இனிமையாகவும் எடுத்துக்காட்டுகிறது. கிருஷ்ணகாதை எவ்வித மொழிக் கலப்பும் இன்றி மலையாளத் தனித்தன்மையுடன் விளங்கியதாகும். 

கி.பி. 15 அல்லது 17ம் நூற்றாண்டில் வாழ்ந்ததாகக் கூறப்படும் எழுத்தச்சன் மலையாள மொழியின் தந்தை என்று போற்றப்படுகிறார். இவர் ராமாயணம் மகாபாரதத்தை தழுவிய நூல்களையும் கிளிப்பாட்டுக்கள் என்ற பாடல்களையும் அற்புதமாக எழுதியவர்.

கி.பி.18ம் நூற்றாண்டில்தான் துள்ளல் மற்றும் கதகளி இலக்கியங்கள் தோன்றின. இவ்வகை இலக்கியங்களில் கீதாகோவிந்தா முதல் நூலாகக் கருதப்படுகிறது. ஜையதேவர் என்பவரது காலத்தில் சாக்கையர் என்று அழைக்கப்படுபவர்களால் பாடப்பட்டதாகும். மேலும் கதகளிக்கு தம்புரான், உண்ணாவாரியார் ஆகியோர் பெரும்பங்காற்றினர். ஆயினும் இலக்கிய அந்தஸ்தை பெற்றுத்தந்த பெருமை கோட்டயத்துத் தம்பிரானைச் சேரும். 

கி.பி.18ம் நூற்றாண்டில் கதகளி சமூகத்தில் உயர்ந்த அந்தஸ்தில் விளங்கிய மக்களிடையே பிரபலமாக இருந்த நிலை மாறி துள்ளல் இலக்கியங்கள் சாதாரண மக்களையும் கவர்ந்தது ‘குஞ்சன் நம்பியார்’ என்ற கவிஞர் துள்ளல் இலக்கிய வகையைப் பிரபலமாக்கினார்.

மேற்கோள் நூல்
-------------

1) திராவிட மொழிகள் - டாக்டர் ச அகத்தியலிங்கம்
இதே பெயரில் வெளியான தொலைக்காட்சித் தொடர் பற்றி என்றென்றும் புன்னகை (தொலைக்காட்சித் தொடர்) கட்டுரையைப் பாருங்கள்.

**என்றென்றும் புன்னகை** 2013 இல் வெளியான தமிழ்த் திரைப்படமாகும். ஐ. அஹமத் இயக்கத்தில் ஹாரிஸ் ஜெயராஜ் இசையில் மதியின் ஒளிப்பதிவில் தமிழ்க்குமரனின் தயாரிப்பில் உருவான இந்தப்படத்தை ரெட் ஜெயண்ட் மூவீஸ் விநியோகித்தது. அலுவல் முறையில் 29 ஜூன் 2012 இல் தொடங்கப்பட்டு 20 திசம்பர் 2013 இல் வெளியிடப்பட்டது. விமர்சகர்களிடம் பாராட்டைப் பெற்ற இப்படம் வணிகமுறையில் வெற்றியும் பெற்றது.

நடிப்பு
-------

* ஜீவா
* திரிசா
* வினய் ராய்
* சந்தானம்
* நாசர்
* ஆண்ட்ரியா

வெளியீடு
--------

திரைப்படத்தின் செயற்கைக்கோள் உரிமைகளை ஜீ தமிழ் தொலைக்காட்சி வாங்கியது. இப்படத்திற்கு இந்தியத் திரைப்படத் தணிக்கை குழு யு சான்றிதழ் வழங்கியது. இந்த படம் 20 டிசம்பர் 2013 அன்று உலகம் முழுவதும் 750 திரையரங்குகளில் பிரியாணி மற்றும் இந்தி திரைப்படமான தூம் 3 உடன் வெளியிடப்பட்டது.

தொலைக்காட்சித் தொடரை பார்க்க
----------------------------

* என்றென்றும் புன்னகை

மேற்கோள்கள்
-----------

1. ↑  "Lisa Haydon to debut in Tamil movie". *தி டைம்ஸ் ஆஃப் இந்தியா*. 15 April 2012. Archived from the original on 2013-07-29. .
2. ↑  "Endrendrum Punnagai Cast". Filmbeat.com. 3 March 2012. .
3. ↑  "Jiiva attends launch of 'Endrendrum Punnagai'". IBN Live. 30 June 2012. 2 July 2012 அன்று மூலம் பரணிடப்பட்டது. 1 July 2012 அன்று பார்க்கப்பட்டது.
4. ↑  "Endrendrum Punnagai- A sleeper hit!". Sify. 2013-12-30 அன்று மூலம் பரணிடப்பட்டது. 2013-12-30 அன்று பார்க்கப்பட்டது.
**தணிகா சர்க்கார் (**Tanika Sarkar) ஜவஹர்லால் நேரு பல்கலைக்கழகத்தில் உள்ள நவீன இந்தியாவின் வரலாற்றாளர் ஆவார். இவரது பணியானது, காலனித்துவ மற்றும் பின்காலனித்துவ தெற்காசியாவில் மதம், பாலினம் மற்றும் அரசியலில் கவனம் செலுத்துகிறது, குறிப்பாக பெண்கள் மற்றும் இந்து வலதுசாரிகள் தொடர்பாக.

வாழ்க்கை மற்றும் தொழில்
-----------------------

தணிகா சர்க்கார், மாநிலக் கல்லூரியின் ஆங்கிலப் பேராசிரியரான அமல் பட்டாச்சார்யா மற்றும் ஆரம்பகால இந்திய கலாச்சாரம் பற்றிய சிறந்த சமஸ்கிருதவாதியும் , அறிஞருமான சுகுமாரி பட்டாச்சார்யா ஆகியோருக்கு மகளாகப் பிறந்தார். இவர் சக வரலாற்றாளரை மணந்தார். 

சர்க்கார் 1972 இல் கல்கத்தா பல்கலைக்கழகத்தின் மாநிலப் பல்கலைக்கழகத்தில் வரலாறு பிரிவில் இளங்கலைப் பட்டம் பெற்றார். 1974 இல் கல்கத்தா பல்கலைக்கழகத்தில் நவீன வரலாற்றில் பட்டமும் பெற்றார். 1981 இல் தில்லி பல்கலைக்கழகத்தில் முனைவர் பட்டம் பெற்றார்.

புது தில்லி ஜவஹர்லால் நேரு பல்கலைக்கழகத்தில் வரலாற்றுப் பேராசிரியராக உள்ளார். இவர் செயின்ட் ஸ்டீபன் கல்லூரி மற்றும் தில்லி பல்கலைக்கழகத்தின் இந்திரபிரஸ்தா கல்லூரியிலும் கற்பித்துள்ளார். சிகாகோ பல்கலைக்கழகத்தில் நவீன இந்திய வரலாற்றையும் கற்பித்துள்ளார்.

வெளியீடுகள்
-----------

தனிகா சர்க்கார் பின்வரும் தனிவரை நூல்களை வெளியிட்டுள்ளார்:

* *வங்காளம் 1928-1934: தெ பாலிடிக்ஸ் ஆஃப் புரடஸ்ட்*, (ஆக்ஸ்போர்டு யுனிவர்சிட்டி பிரஸ் இந்தியா, 1987),ISBN 978-0195620764 .
* *வேர்ட்ஸ் டூ வின்: எ மாடர்ன் ஆடோபயோகிராபி (காளி ஃபார் விமன் ,1999)*
* *காக்கி ஷார்ட்ஸ் அண்ட் சஃப்ரான்:எ கிரிடிக் ஆஃப் தெ இந்து ரைட்* (தபன் பாசு, பிரதீப் தத்தா, சுமித் சர்க்கார் மற்றும் சம்புத்த சென் ஆகியோருடன் இணைந்து; ஓரியண்ட் லாங்மேன் 1993),ISBN 978-0863113833 .
* *விமன் அண்ட் ரைட் விங் மூவ்மண்ட்:இண்டியன் எக்ஸ்பீரியன்ஸ்*(ஊர்வசி புட்டாலியாவுடன் இணைந்து திருத்தப்பட்டது, 1995),ISBN 978-8185107677 .
*

அங்கீகாரங்கள்
-------------

2004 ஆம் ஆண்டில், மேற்கு வங்காளத்தில் வழங்கப்படும் மிக உயர்ந்த இலக்கிய விருதான வங்காள அகாதமியின் *ரவீந்திர புரஸ்கார்* விருதைப் பெற்றுள்ளார். மார்ச் 2007 இல் நந்திகிராமில் காவல் துறையினர் துப்பாக்கிச் சூடு நடத்தியதற்கு எதிர்ப்புத் தெரிவிக்கும் வகையில் அவர் அதைத் திருப்பித் தருவதாகத் தெரிவிக்கப்பட்டது.

சான்றுகள்
---------

1. ↑  
"Curriculum Vitae: Tanika Sarkar" (PDF). Trinity College Dublin. 30 April 2005. 2014-10-24 அன்று பார்க்கப்பட்டது.
2. ↑  
"Historians to return award". .

வெளி இணைப்புகள்
---------------

* தணிகா சர்க்கருடன் ஒரு நேர்காணல், பெர்மணன்ட் பிளாக்
* "டெல்லி வரலாற்றாசிரியர்கள் குழுவின் வெளியீடு *கல்வி வகுப்புவாதமயமாக்கல்: வரலாற்று பாடப்புத்தகங்கள் சர்ச்சை*, 2002 இல் ஒரு அறிக்கை, புது தில்லி: ஜவஹர்லால் நேரு பல்கலைக்கழகம், இந்தியா
**பீமகுளம் சென்றாயசுவாமி கோயில்** தமிழ்நாட்டில் வேலூர் மாவட்டம், பீமகுளம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சென்றாயசுவாமி சன்னதியும், இலட்சுமி, கிருஷ்ணன், விநாயகர், கருடஆழ்வார், ஆஞ்சநேயர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது. புரட்சாசி ( 4 சனிக்கிழமை ) மாதம் முக்கிய திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**Page Module:Hatnote/styles.css has no content.**

இந்தக் கட்டுரை குரோமியம்(III) ஆக்சைடுகள் பற்றியது. கனிமங்களுக்கு, குரோமைட்டு என்பதைப் பார்க்கவும். குரோமியம்(VI) எதிரயனி மற்றும் அவற்றின் உப்புக்களுக்கு, குரோமேட்டு கட்டுரையைப் பார்க்க.
வேதியியலில் **குரோமைட்டு** *( chromite)* என்பது CrO−2. எதிர்மின்னயனியைக் கொண்டுள்ள சேர்மங்களைக் குறிக்கும். நேரயனிகளுடன் இறுக்கமாகப் பிணைந்த நிலையில் காணப்படும் இவ்வெதிர் அயனி தனித்து இருப்பதில்லை. மிகவும் பரவலாக அறியப்பட்ட குரோமைட்டு இதே பெயரிலுள்ள FeCr2O4 என்ற மூலக்கூற்று வாய்ப்பாடு கொண்ட ஒரு கனிமம் ஆகும். இதைத்தவிர பல குரோமைட்டுகள் அறியப்படுகின்றன.

பெரும்பாலான குரோமைட்டுகளின் வாய்ப்பாடு MCrO2 அல்லது MCr2O4,என்றே அமைகிறது. Cr(III) அயனியைக் கொண்டுள்ள பிற எதிர்மின்னயனிச் சேர்மங்களும் குரோமைட் என்ற வகைப்பாட்டுக்குள் இடம்பெறுகின்றன. உதாரணமாக, அறுசயனோகுரோமைட்டு மற்றும் அறு ஐதராக்சிகுரோமைட்டுகள் முறையே [Cr(CN)6]3− மற்றும் [Cr(OH)6]3−,எதிர்மின்னயனிகளால் ஆனவையாகும். ஐயுபிஏசி முறை பெயரிடும் திட்டத்தில் குரோமைட்டுகள் குரோமேட்டு(III) என்று வழங்கப்படுகின்றன இருப்பினும் இம்முறையிலான பெயர் அரிதாகவே பின்பற்றப்படுகிறது. 

குரோமியம்(III) ஆக்சைடுடன் உலோக ஆக்சைடுகள் வினைபுரிவதால் குரோமைட்டுகள் உருவாகின்றன:

Cr2O3 + MgO → MgCr2O4.
குரோமைட்டுச் சேர்மங்களான FeCr2O4 போன்றவற்றை கோட்பாட்டு அளவிளான அமிலமான HCrO2 குரோமசு அமிலத்தில் இருந்து தருவிக்க இயலும். ஆனால் இவ்வினச்சேர்மம் தனித்து அறியப்படவில்லை.

மேற்கோள்கள்
-----------

1. ↑  Greenwood, Norman N.; Earnshaw, Alan (1997). *Chemistry of the Elements* (2nd ). Butterworth–Heinemann. பன்னாட்டுத் தரப்புத்தக எண்:0080379419.
2. ↑   "Chromates". *Concise encyclopedia chemistry*. (1994). Ed. Mary Eagleson. Walter de Gruyter. ISBN 3-11-011451-8.
3. ↑  Kunnmann, W. (1973). "Magnesium Chromite: (Magnesium Chromium (III) Oxide)". *Inorganic Syntheses* **14**: 134. doi:10.1002/9780470132456.ch26.
4. ↑  Hamilton, W. C.; Ibers, J. A. (1963). "Structures of HCrO  
2 and DCrO  
2". *Acta Crystallographica* **16** (12): 1209–1212. doi:10.1107/S0365110X63003182.
**பண்டா கார்த்திகா ரெட்டி** (*Banda Karthika Reddy*)(பிறப்பு 17 ஆகத்து 1977) என்பவர் இந்திய அரசியல்வாதியும் தெலங்காணாவின் பெருநகர ஐதராபாத்து மாநகராட்சியின் முன்னாள் மாநகரத்தந்தை ஆவார். இவர் 2009-ல் ஐதராபாத்து மாநகராட்சியின் முதல் மாநகரத் தந்தை ஆவர். கார்த்திகா ரெட்டி பாரதிய ஜனதா கட்சியின் உறுப்பினராக உள்ளார்.

ஆரம்ப கால வாழ்க்கை
------------------

கார்த்திகா ரெட்டி 1977ஆம் ஆண்டு ஆகத்து 17ஆம் தேதி இந்தியாவின் ஐதராபாத்தில் பிறந்தார். இவர் உசுமானியா பல்கலைக்கழகத்தில் சமூகவியலில் முதுகலைப் பட்டம் பெற்றுள்ளார். இவர் விளையாட்டு வீராங்கனையும் ஆவார்.

அரசியல் பணி
-----------

கார்த்திகா திசம்பர் 2009-ல் பெருநகர ஐதராபாத்தின் முதல் மாநகரத் தந்தையானார். இவர் 2010ஆம் ஆண்டு அகில இந்திய மாநகரத்தந்தை குழுவின் துணைத் தலைவரானார். கார்த்திகா 2020-ல் பாரதிய ஜனதா கட்சியில் சேர்ந்தார்.

தனிப்பட்ட வாழ்க்கை
------------------

கார்த்திகா ரெட்டி, காங்கிரசு கட்சியைச் சேர்ந்த பண்டா சந்திர ரெட்டியை மணந்தார். இவர்களுக்கு கனிஷ்க் மற்றும் சோமிக் என இரு மகன்கள் உள்ளனர்.

மேற்கோள்கள்
-----------

1. ↑  "City gets its mayor". *The Times Of India*. 5 December 2009.. பார்த்த நாள்: 19 May 2018.
2. 1 2  The Hindu : Front Page : Kartika Reddy first Mayor of GHMC
3. ↑  "In setback to Congress, former Hyderabad Mayor Karthika Reddy joins BJP". *The News Minute* (ஆங்கிலம்). 2020-11-19. 2022-11-15 அன்று பார்க்கப்பட்டது.

வெளி இணைப்புகள்
---------------

* GHMC தளம்
**தூங்கெயில்** என்பது சங்கப் பாடல்களில் குறிப்பிடப்பட்டுள்ள ஒரு கோட்டையாகும். இதைப்பற்றிய குறிப்புகள் புறநானூற்றிலும், பதிற்றுப்பத்திலும் இடம்பெற்றுள்ளன.

**தூங்கெயில் எறிந்த தொடிதோட் செம்பியன்**.   
 சோழன் குளமுற்றறதுத் துஞ்சிய கிள்ளிவளவன் வானவனீன் வஞ்சி நகரைத் தாக்கி அந்நகர மக்களை வாடும்படி செய்தான். இந்தக் கிள்ளிவளவனின் பெருமை அவனது முன்னோர் மரபிலிருந்து வந்தது என்று அவனைப் பாடிய புலவர் மாறோக்கத்து நப்பசலையார் குறிப்பிடுகிறார். (புறம் 39)   
 அப்போது புறாவுக்காகத் துலாக்கோலில் அமர்ந்தவனை (சிபிச் சக்கரவர்த்தி) நினைத்தால் உன் கொடைக்குப் பெருமை இல்லை.   
 பகைவரை நடுங்கச் செய்த 'தூங்கெயில்' கோட்டையைத் துகளாக்கிய உன் முன்னோனை நினைத்தால் நீ பகைவரை அடுதல் பெருமையாகாது.   
 கரிகாலன் தன் அவையில் நீதியை நிலைநாட்டிய பாங்கை நினைத்தால் உன் அறநெறியும் மேம்பட்டது ஆகாது - என்றெல்லாம் கூறிச்செல்கிறார். **கடவுள் அஞ்சி** என்பவன் கட்டியிருந்த தூங்கெயில் கோட்டைக் கதவம் பற்றிப் பதிற்றுப்பத்து 31 குறிப்பிடுகிறது.

| * பா
* உ
* தொ
தமிழகக் கோட்டைகள் |
| --- |
| 
அதியமான் கோட்டை  **·** 
அறந்தாங்கிக் கோட்டை  **·** 
ஆத்தூர்க் கோட்டை  **·** 
ஆலம்பரை கோட்டை  **·** 
ஆரணி கோட்டை  **·** 
இரஞ்சன்குடிகோட்டை  **·** 
இரணியல் அரண்மனை  **·** 
ஈரோடு கோட்டை  **·** 
உடையார்பாளையம் கோட்டை  **·** 
உதயகிரிக் கோட்டை  **·** 
ஓடாநிலைக் கோட்டை  **·** 
கிருட்ணகிரிக் கோட்டை  **·** 
தஞ்சாவூர் கோட்டை  **·** 
திருமயம் மலைக்கோட்டை  **·** 
திண்டுக்கல் மலைக்கோட்டை  **·** 
திருச்சி மலைக் கோட்டை  **·** 
சங்ககிரி மலைக்கோட்டை  **·** 
செஞ்சி மலைக்கோட்டை  **·** 
பத்மனாபபுரம் கோட்டை  **·** 
பாஞ்சாலக்குறிச்சி கோட்டை  **·** 
புனித டேவிட் கோட்டை  **·** 
புனித ஜார்ஜ் கோட்டை  **·** 
மருந்துக்கோட்டை  **·** 
மையக்கோட்டை  **·** 
வட்டக் கோட்டை  **·** 
வந்தவாசிக் கோட்டை  **·** 
வேலூர்க் கோட்டை  **·** 
நாமக்கல் கோட்டை  **·** 
சிவகங்கை கோட்டை  **·** 
இராயக்கோட்டை  **·** 
ஒசூர் கோட்டை  **·** 
ஜெகதேவி கோட்டை  **·** 
 |
**பிரிஜலால் நேரு** *(Brijlal Nehru)* (5 மே 1884 – 27 மே 1964) இவர் ஓர் குறிப்பிடத்தக்க அரசு ஊழியரும், நேரு குடும்பத்தைச் சேர்ந்தவருமாவார். 

இவர் பண்டிட் நந்தலால் நேருவின் மகனும் ( மோதிலால் நேருவின் மூத்த சகோதரர்), ஜவகர்லால் நேருவின் உறவினரும் ஆவார். நந்தலால் நேரு 11 ஆண்டுகள் கேத்ரி மாநிலத்தின் திவானாக இருந்தார். 

இவர் 1884 மே 5 அன்று அலகாபாத்தில் பிறந்து, ஆனந்த் பவனில் வளர்ந்தார். இவர் 1905 ஆம் ஆண்டில் இந்திய அரசுப் பணிக்கு போட்டியிட மோதிலால் நேருவால் ஆக்சுபோர்டுக்கு அனுப்பப்பட்டார். இவர் தணிக்கை மற்றும் கணக்கு சேவையின் மூத்த அதிகாரியாக இருந்தார். ஓய்வு பெற்ற பின்னர், மகாராஜா ஹரி சிங்கின் ஆட்சிக் காலத்தில் ஜம்மு-காஷ்மீர் அரசின் நிதி அமைச்சராக பணியாற்றினார். 

இவர் ஒரு பிரபலமான சமூக மற்றும் பெண்கள் ஆர்வலரும், சுதந்திரப் போராளியும், 1955 ஆம் ஆண்டில் பத்ம பூசண் விருது பெற்றவருமான இராமேசுவரி ரெய்னாவை மணந்தார்.  இரமேசுவரி பின்னர், 1961 இல் லெனின் அமைதி பரிசை வென்றார். 

இவர்களின் மகன் பிரஜ் குமார் நேரு (1909-2001), ஒரு நிர்வாகியும் பத்ம விபூசண் பெறுநரும் ஆவார். 

இவர் 1964 மே 27 அன்று இறந்தார்.

குறிப்புகள்
-----------

1. 1 2  "Prominent Kashmiris". The Kashmir Education Culture & Science. 13 June 2012 அன்று மூலம் பரணிடப்பட்டது. 18 March 2014 அன்று பார்க்கப்பட்டது.
2. ↑  "Padma Awards Directory (1954–2013)" (PDF). Ministry of Home Affairs. 15 November 2014 அன்று மூலம் (PDF) பரணிடப்பட்டது.
3. ↑  Vijay Prashad, The Darker Nations: A People's History of the Third World, 53.
4. ↑  "Governors of Gujarat: details of the life sketch of B.K. Nehru". Rajbhavan (Govt of India). 10 டிசம்பர் 2018 அன்று மூலம் பரணிடப்பட்டது. 18 March 2014 அன்று பார்க்கப்பட்டது.
5. ↑  Brij Lal Nehru (c.1884 - 1964)